CELEX: 32015D1194
Language: hu
Date: 2015-07-20 00:00:00
Title: A Bizottság (EU) 2015/1194 végrehajtási határozata (2015. július 20.) a 2006/42/EK európai parlamenti és tanácsi irányelvvel összhangban az EN 12635:2002+A1:2008, az ipari, kereskedelmi és garázsajtókról és kapukról szóló szabvány hivatkozásának az Európai Unió Hivatalos Lapjában történő, korlátozással ellátott közzétételéről

21.7.2015   
            
            
               HU
            
            
               Az Európai Unió Hivatalos Lapja
            
            
               L 193/130
            
         A BIZOTTSÁG (EU) 2015/1194 VÉGREHAJTÁSI HATÁROZATA
   (2015. július 20.)
   a 2006/42/EK európai parlamenti és tanácsi irányelvvel összhangban az EN 12635:2002+A1:2008, az ipari, kereskedelmi és garázsajtókról és kapukról szóló szabvány hivatkozásának az Európai Unió Hivatalos Lapjában történő, korlátozással ellátott közzétételéről
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 10. cikkére,
   tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendelet (2) 22. cikke értelmében létrehozott bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett hivatkozási számú harmonizált szabványt átültető nemzeti szabvány megfelel egy vagy több, a 2006/42/EK irányelv I. mellékletében meghatározott alapvető egészségvédelmi és biztonsági követelménynek, az ilyen szabvány szerint gyártott gép esetében vélelmezni kell, hogy az megfelel a vonatkozó alapvető egészségvédelmi és biztonsági követelményeknek.
            
         
               (2)
            
            
               2010 decemberében az Egyesült Királyság hivatalos kifogást emelt az Európai Szabványügyi Bizottság (CEN) által a 2006/42/EK irányelv szerinti harmonizálásra javasolt EN 12635:2002+A1:2008 „Ipari, kereskedelmi és garázsajtók, kapuk. Beépítés és használat” szabvány ellen, amelynek hivatkozását először az Európai Unió Hivatalos Lapjának 2009. szeptember 8-i számában (3) tették közzé.
            
         
               (3)
            
            
               A hivatalos kifogás indoka az EN 12453 „Ipari, kereskedelmi és garázsajtók, kapuk – A gépi üzemeltetésű ajtók használati biztonsága. – Követelmények” hivatkozott szabvány hiányossága, vagyis hogy az EN 12635:2002+A1:2008 szabvány 5.1 Beépítés pontjában és D mellékletében a 2006/42/EK irányelv I. mellékletében szereplő alapvető egészségvédelmi és biztonsági követelmények nem teljesülnek.
            
         
               (4)
            
            
               A hivatkozott EN 12453:2000 szabvány azonosított hiányosságai az alábbi pontokat érintik: 4.1.1. A zúzódási, nyíródási és behúzási pontokon okozott veszélyek, 4.2. A meghajtással vagy az energiaforrással kapcsolatos veszélyek, 4.4.3. Az ajtószárny túlfutása, 4.5. A használat típusának a kockázat szintjére gyakorolt hatása, 5.1.1. A zúzódási, nyíródási és behúzási pontokon okozott veszélyek elkerülése vagy e veszélyek elleni védelem és 5.5. A védelem minimális szintje.
               
            
         
               (5)
            
            
               Az EN 12635:2002+A1:2008 szabványnak a 2006/42/EK irányelv 22. cikke által létrehozott bizottság tagjaival együtt történt megvizsgálását követően a Bizottság arra a következtetésre jutott, hogy a szabvány nem teljesíti azokat az alapvető egészségvédelmi és biztonsági követelményeket, amelyeket a 2006/42/EK irányelv I. mellékletének 1.1.2. A biztonság beépítésének alapelvei, 1.1.6. Ergonómia, 1.2.1. A vezérlőrendszerek biztonsága és megbízhatósága, 1.3.7. A mozgó részekkel kapcsolatos veszélyek, 1.3.8.2. A munkafolyamatban részt vevő mozgó részek, 1.4.1. A védőburkolatokra és védőberendezésekre vonatkozó általános követelmények, 1.4.3. A védőberendezések különleges követelményei és 1.5.14. A gépbe való beszorulás veszélye pontjai írnak elő.
            
         
               (6)
            
            
               Tekintettel arra, hogy az EN 12635:2002+A1:2008 szabvány biztonsági elemeit tovább kell fejleszteni, valamint hogy nem történt még meg e szabvány megfelelő felülvizsgálata, az EN 12635:2002+A1:2008 szabványnak az Európai Unió Hivatalos Lapjában való közzétételét megfelelő figyelmeztetésnek kell kísérnie,
            
         ELFOGADTA EZT A HATÁROZATOT:
   1. cikk
   Az EN 12635:2002+A1:2008 „Ipari, kereskedelmi és garázsajtók, kapuk. Beépítés és használat” szabvány hivatkozását az Európai Unió Hivatalos Lapjában a mellékletben meghatározott korlátozással kell közzétenni.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 20-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 157., 2006.6.9., 24. o.
   
   
      (2)  HL L 316., 2012.11.14., 12. o.
   
   
      (3)  HL C 214., 2009.9.8., 1. o.
   
   
      MELLÉKLET
      
         A BIZOTTSÁG KÖZLEMÉNYE A 2006/42/EK IRÁNYELV VÉGREHAJTÁSA KERETÉBEN
      
      (Az uniós harmonizációs jogszabályok értelmében harmonizált szabványok címeinek és hivatkozásainak közzététele)
      
                  ESO (1)
                  
               
               
                  A harmonizált szabvány hivatkozása és címe
                  (és a referenciadokumentum)
               
               
                  Első közzététel a HL-ben
               
               
                  A helyettesített szabvány hivatkozása
               
               
                  A helyettesített szabvány megfelelőségére vonatkozó vélelem megszűnésének időpontja
                  1. megjegyzés
               
            
                  CEN
               
               
                  EN 12635:2002+A1:2008 „Ipari, kereskedelmi és garázsajtók, kapuk. Beépítés és használat”
               
               
                  2009.9.8.
               
               
                  —
               
               
                  —
               
            
                  
                     Figyelmeztetés: Az 5.1. pontra és a D mellékletre tekintettel ez a közzététel nem érinti az EN 12453:2000 szabványra vonatkozó hivatkozást, amelynek alkalmazása alapján nem vélelmezhető a 2006/42/EK irányelv I. mellékletének 1.1.2., 1.1.6., 1.2.1., 1.3.7., 1.3.8.2., 1.4.1., 1.4.3. és 1.5.14. pontjában szereplő alapvető egészségvédelmi és biztonsági célkitűzéseknek való megfelelés.
               
            
                  1. megjegyzés:
               
               
                  A megfelelőségre vonatkozó vélelem megszűnésének időpontja általában megegyezik az európai szabványügyi szerv által meghatározott visszavonás időpontjával, azonban felhívjuk e szabványok használóinak a figyelmét arra, hogy bizonyos kivételes esetekben ez másképpen lehet.
               
            
                  2. megjegyzés:
               
               
                  Az új (vagy módosított) szabvány ugyanazzal az alkalmazási körrel bír, mint a helyettesített szabvány. A meghatározott időpontban a helyettesített szabvány esetében megszűnik a vonatkozó uniós jogszabályok alapvető vagy egyéb követelményeinek való megfelelőségre vonatkozó vélelem.
               
            
         (1)  ESO: európai szabványügyi szerv:
      
                  —
               
               
                  CEN: Avenue Marnix 17, B-1000, Brussels, Tel. +32 25500811; fax + 32 25500819 (http://www.cen.eu)